b'\n_START_ARTICLE_\nXue Fucheng\n_START_SECTION_\nDiplomatisk virke\n_START_PARAGRAPH_\nForuten de vanlige representasjonsforpliktelser engasjerte Xue Fucheng seg sterkt for omsorgen for utenlandskineserne i de land han kom til. I Storbritannia var det for eksempel betydelige kinesiske milj\xc3\xb8er b\xc3\xa5de i Liverpool og i London. Vel s\xc3\xa5 viktig var det betydelig sterkere kinesiske n\xc3\xa6rv\xc3\xa6r i en rekke av Storbitannias kolonier. Blant slike steder kan nevnes Penang, Singapore og Rangoon. Han ivret derfor for \xc3\xa5 opprette konsulater, ikke bare for \xc3\xa5 st\xc3\xb8tte sine landsmenn i deres omgang med storsamfunnet, men ogs\xc3\xa5 for \xc3\xa5 st\xc3\xb8tte for eksempel nyankomne mot kriminelle elementers utpressing, utnyttelse og lureri. _NEWLINE_Xue argumenterte overfor britene med det store antall konsulater - 20 - som britene hadde kunnet etablere i Kina. Etterhvert fikk han de tillatelser han trengte._NEWLINE_Xue Fuchang spilte ogs\xc3\xa5 den avgj\xc3\xb8rende rolle i dr\xc3\xb8ftelsene mellom Kina og Storbritannia om grensene mellom Britisk Burma og den kinesiske provinsen Yunnan. Denne grenseuklarheten var en av de potensielt mest utfordrende av de mange store og sm\xc3\xa5 grensesp\xc3\xb8rsm\xc3\xa5l eundt Kina.\n_START_SECTION_\nForfatterskap\n_START_PARAGRAPH_\nHan skrev en dagbok de siste fire \xc3\xa5rene i keiserens tjeneste, og den beskriver hans diplomatiske aktiviteter og hans inntrykk av de vestlige land._NEWLINE_Han beskrev historiske begivenheter som Taipingoppr\xc3\xb8ret, og forfattet essayer om lokale kinesiske legender, ogs\xc3\xa5 makabre og overnaturlige historier. _NEWLINE_Xue var forkjemper for innf\xc3\xb8ringen av vestlig teknologi i KIna, og beskriver sitt m\xc3\xb8te i utlandet med ny teknologi som for eksempel telefonen.\n_START_SECTION_\nMinnesmerke\n_START_PARAGRAPH_\nHans gamle hjem i Wuxi ble i 2001 tilf\xc3\xb8yd p\xc3\xa5 Folkerepublikken Kinas liste over kulturminner. Det har en tradisjonell kinesisk g\xc3\xa5rdsplass og hage, en biblioteksbygning, en frilufts operascene og et biljardrom.\n_START_SECTION_\nVerker\n_START_PARAGRAPH_\nChushi Ying Fa Yi Bi siguo riji, Changsha: Yuelu shushe 1985 (Zouxiang shijie congshu)'